S-450/2006

Mál þetta, sem dómtekið var 13. júní sl., er höfðað með ákæru ríkissaksóknara 14. mars 2006 á hendur X, kt. 000000-0000, ....., Hafnafirði, „fyrir kynferðisbrot framin á árunum 2004 og í byrjun árs 2005 að B götu, nema annað sé tekið fram:

1. Með því að hafa í 5 eða 6 skipti á heimili R, fæddri í desember 1996, og í eitt skipti í bifreið sinni, nuddað kynfæri telpunnar innan klæða.

2. Með því að hafa í 5 eða 6 skipti á heimili K, fæddri í nóvember 1998, nuddað kynfæri telpunnar innan klæða.

Brot ákærða teljast varða við 1. mgr. 202. gr. almennra hegningarlaga nr. 19/1940, sbr. 10. gr. laga nr. 40/1992 og 4. gr. laga nr. 40/2003 en til vara við 2. mgr. 202. gr. sömu laga.

Þess er krafist að ákærði verði dæmdur til refsingar.

Af hálfu R er krafist miskabóta að fjárhæð kr. 600.000 auk vaxta samkvæmt III. kafla laga um vexti og verðtryggingu nr. 38/2001 frá 1. júní 2003 til greiðsludags.

Af hálfu K er krafist miskabóta að fjárhæð kr. 600.000 auk vaxta samkvæmt III. kafla laga um vexti og verðtryggingu nr. 38/2001 frá 1. júní 2003 til greiðsludags.“

Af hálfu ákærða er krafist vægustu refsingar og að hún verði skilorsbundin. Málsvarnarlauna er krafist. Þá hefur því verið lýst yfir að ákærði sé reiðubúinn að undirgangast sérstakt skilorð, sbr. 3. mgr. 57. gr. almennra hegningarlaga.

I.

Ákærði hefur fyrir dómi skýlaust viðurkennt að hafa gerst sekur um þá háttsemi sem honum er gefin að sök í ákæru.

Meðal gagna málsins er skýrsla dr. T-kk-ef S-kk-ef barnasálfræðings en hann hitti stúlkurnar á vegum Félagsmálastofnunar G. Hann kom fyrir dóm og sagði að þær hafi gengið reglulega til hans um skeið og taldi hann að yngri stúlkan hefði jafnað sig á því sem fyrir hana kom en eldri stúlkan þyrfti frekari meðferð. Enn bæri á kvíða og áhyggjum hjá henni vegna brota ákærða en stúlkan væri mjög viðkvæm. Ekkert annað í sögu hennar útskýrði þá erfiðleika sem hún gengi nú í gegnum.

Þá er einnig í málinu vottorð S-kk-ef A-kk-ef H-kk-ef geðlæknis, en ákærði sótti alls fjögur geðlæknisviðtöl til hans. S-kk-nf Ö-kk-nf kom fyrir dóm og sagði að ekki hafi tekist að meta nægilega batahorfur ákærða þar sem viðtölin hafi aðeins verið fjögur. Hins vegar hafi ekki komið fram einkenni hjá ákærða sem uppfylli greiningarskilmerki barnagirndar (petophilia) það er að ákærði hafi langvarandi og stöðuga kynlífsgirnd á börnum.

II.

Sem áður sagði hefur ákærði játað sök. Telst því sannað með þeirri játningu, sem er í samræmi við framlögð sakargögn, að ákærði hafi framið þau brot sem í ákæru greinir.

Í ákæru er háttsemi ákærða færð undir 1. mgr. 202. gr. almennra hegningarlaga. Samkvæmt ákvæðinu skal hver sem hefur samræði eða önnur kynferðismök við barn, yngra en 14 ára sæta fangelsi allt að 12 árum. Önnur kynferðisleg áreitni varða skv. 2. mgr. sömu greinar fangelsi allt að 4 árum. Samkvæmt dómum Hæstaréttar hefur áreitni sem falist hefur í káfi á brjóstum og kynfærum stúlkna innan klæða verið talin varða við síðarnefnda ákvæðið. Að mati dómsins eru ekki efni til að virða brot ákærða á annan veg. Er það þannig niðurstaða dómsins að brot ákærða sem hér hafa verið til umfjöllunar heyri undir 2. mgr. 202. gr. almennra hegningarlaga.

Við ákvörðun refsingar verður að taka tillit til að brot ákærða voru alvarleg og beindust að mikilsverðum hagsmunum. Brotin voru framin á heimili barnanna þar sem ákærði var heimilisvinur og naut óskorðaðs trúnaðartrausts foreldra. Með framanritað í huga og með hliðsjón af 1. tl. 1. mgr. 70. gr. og 77. gr. almennra hegningarlaga þykir refsing ákærða hæfilega ákveðin fangelsi í 7 mánuði. Ákærði er 61 árs gamall og hefur ekki áður gerst sekur um refsiverða háttsemi. Hann hefur skýlaust játað brot sitt og hyggst leita sér frekari hjálpar til þess að koma í veg fyrir að svona atburður endurtaki sig. Að þessu virtu þykir mega ákveða að fresta fullnustu refsingarinnar þannig að hún falli niður að liðnum 4 árum frá dómsuppsögu, haldi ákærði almennt skilorð 57. gr. almennra hegningarlaga, sbr. 4. gr. laga nr. 22/1955. Svo sem hér hagar til þykja hins vegar ekki efni til að ákærði hlýti jafnframt á skilorðstíma sérstöku skilyrði 1. tl. 3. mgr. 57. gr. almennra hegningarlaga.

Af hálfu R og K hefur verið krafist miskabóta. Með hliðsjón af skýrslu dr. T-kk-ef S-kk-ef sálfræðings og efni greinargerða hans að öðru leyti og þegar litið er til þess að háttsemi að því tagi sem ákærði hefur hér verið sakfelldur fyrir er almennt til þess fallin að valda þeim, sem fyrir verður, sálrænum erfiðleikum, þykja brotaþolar eiga rétt til miskabóta úr hendi ákærða samkvæmt b-lið 1. mgr. 26. gr. skaðabótalaga nr. 50/1993. Bætur til R þykja hæfilega ákveðnar 250.000 krónur og bætur til K 150.000 krónur. Um vexti fer svo sem í dómsorði greinir en bókað var af hálfu réttargæslumanns við aðalmeðferð að vaxta væri krafist frá 1. júní 2004. Ákærða var kynnt skaðabótakrafan 18. janúar 2006.

Samkvæmt yfirliti saksóknara er sakarkostnaður í málinu 47.250 krónur. Málsvarnarlaun skipaðs verjanda ákvarðast 240.000 krónur og þóknun réttargæslumanns 130.000 krónur og hefur þá verið tekið tillit til virðisaukaskatts. Sakarkostnaður er því samtals 417.250 krónur. Samkvæmt framangreindum málalokum verður ákærða gert skv. 1. mgr. 165. gr. laga nr. 19/1991 að greiða allan sakarkostnað.

G-kk-nf A-kk-nf héraðsdómari kveður upp dóm þennan.

DÓMSORÐ:

Ákærði, X, sæti fangelsi í 7 mánuði en fresta skal fullnustu refsingarinnar og hún niður falla að liðnum fjórum árum frá uppsögu þessa dóms, haldi ákærði almennt skilorð 57. gr. almennra hegningarlaga nr. 19/1940, sbr. 4. gr. laga nr. 22/1955.

Ákærði greiði S og B, fyrir hönd ófjárráða dóttur þeirra R, 250.000 krónur með dráttarvöxtum skv. 1. mgr. 6. gr. laga nr. 38/2001 frá 18. febrúar 2006 til greiðsludags.

Ákærði greiði S og B, fyrir hönd ófjárráða dóttur þeirra K, 150.000 krónur með dráttarvöxtum skv. 1. mgr. 6. gr. laga nr. 38/2001 frá 18. febrúar 2006 til greiðsludags.

Ákærði greiði allan sakarkostnað sem er samtals 417.250 krónur, þar með talin málsvarnarlaun skipaðs verjanda síns, S-kk-ef A-kk-ef S-kk-ef hrl., 240.000 krónur og þóknun réttargæslumanns brotaþola, Þ-kvk-ef B-kvk-ef hdl.,130.000 krónur.

G-kk-nf A-kk-nf